એક જમાનામાં જંગલોમાં સિંહોની ત્રાડથી જંગલના પ્રાણીઓ થરથરતાં હતાં. કેશવાળીવાળો જંગલનો રાજા સિંહ હવે માત્ર ગીરના જંગલો સિવાય હવે ખાસ ક્યાંય જોવા મળતો નથી. જૂનાગઢ સક્કરબાગ પ્રાણી સંગ્રહાલયમાં તોતિંગ લોખંડના સળિયાના પીંજરે પૂરાયેલા ગીરના સાવજની સહેજે દયા આવે. જો કે ગીરના જંગલમાં અસલી મિજાજમાં વિહરતા સિંહોને નજદીકથી જોવાનો લહાવો વિશ્વભરના પ્રવાસીઓ લઈ રહ્યા છે. જેને કારણે હવે ગીર પ્રવાસીઓના આકર્ષણનું કેન્દ્ર પણ બન્યું છે. વન વિભાગ પણ સિંહોના જતન માટે અથાક પ્રયાસો કરી રહ્યું છે.